**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto SAVIVALDYBĖS TARYBOS NARIo VIAČESLAVO TITOVO (Viačeslav Titov) įgaliojimų netekimo**

2018 m. lapkričio 27 d. Nr. T1-284

Klaipėda

Vadovaudamasi Lietuvos Respublikos vietos savivaldos įstatymo 25 straipsnio 3 dalimi, 251 straipsnio 10 dalimi ir atsižvelgdama į Lietuvos vyriausiojo administracinio teismo 2018 m. lapkričio 26 d. išvadą, kuria pripažinta, kad Klaipėdos miesto savivaldybės tarybos narys Viačeslavas Titovas (Viačeslav Titov), savo veiksmais Finansų ir ekonomikos komiteto 2018 m. liepos 18 d. posėdyje bei 2018 m. liepos 19 d. savo puslapyje socialiniame tinkle „Facebook“ viešai pareikšdamas apie Lietuvos partizanų vadą Adolfą Ramanauską-Vanagą ir jo atminimą menkinančią informaciją ir paskleisdamas žinomai neteisingą informaciją apie šį asmenį, pažeidė Lietuvos Respublikos Konstitucijos 5 straipsnio 3 dalį, 25 straipsnio 4 dalį, 28 straipsnį ir Lietuvos Respublikos valstybės politikų elgesio kodekso 4 straipsnyje įtvirtintus valstybės politikų elgesio principus ir sulaužė savivaldybės tarybos nario priesaiką, Klaipėdos miesto savivaldybės taryba nusprendžia:

1. Pripažinti, kad Klaipėdos miesto savivaldybės tarybos narys Viačeslavas Titovas (Viačeslav Titov) neteko savo įgaliojimų.

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – savivaldybės meras | Vytautas Grubliauskas |

Parengė

Klaipėdos miesto savivaldybės tarybos ir mero sekretoriato vyresnioji patarėja

Asta Ivanauskienė, tel. 21 16 85

2018-11-27